สรุปสถิติ 6 วัน เสียชีวิตแล้ว 317 ราย เจ็บ 3160 ฝากบ้านเกินเป้า
ศปถ.แถลงอุบัติเหตุ 6 วัน ยอดตาย 317 ศพ บาดเจ็บ 3160 คน ส่วนใหญ่สาเหตุจากเมาแล้วขับและขับขี่รถเร็ว เมื่อเทียบยอดอุบัติเหตุลดลงกว่าปี 62 ขณะที่โครงการฝากบ้านไว้กับตำรวจทั่วประเทศมี 9468 หลังเมื่อวันที่ 2 ม.ค.63 ที่สำนักงานตำรวจแห่งชาติ (ตร.) พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยถึงการรักษาความปลอดภัย และการจัดการจราจรของเจ้าหน้าที่ตำรวจในเทศกาลปีใหม่ 2563 ว่าจากข้อมูลจากศูนย์อำนวยการและลดอุบัติเหตุทางถนนช่วงเทศกาลปีใหม่ 2563 ได้สรุปอุบัติเหตุทางถนน ในช่วงวันที่ 27 ธ.ค. 2562 - 1 ม.ค. 2563 มีสถิติการเกิดอุบัติเหตุ 3076 ครั้ง ลดลง 346 ครั้ง คิดเป็นร้อยละ 10.11 จากในช่วงเดียวกันของเทศกาลปีใหม่ 2562 มีผู้บาดเจ็บ 3160 คน ลดลง 341 คน คิดเป็นร้อยละ 9.74 จากในช่วงเดียวกันของเทศกาลปีใหม่ 2562 และผู้เสียชีวิต 317 คน ลดลง 102 คน คิดเป็นร้อยละ 24.34 จากในช่วงเดียวกันของเทศกาลปีใหม่ 2562สำหรับสาเหตุการเกิดอุบัติเหตุสูงสุดได้แก่ ขับรถในขณะเมาสุรา และขับรถโดยใช้ความเร็วเกินกว่ากฎหมายกำหนด โดยสถิติสะสมช่วง 27 ธ.ค. 62 - 1 ม.ค. 63 อุบัติเหตุจากการขับรถในขณะเมาสุรา คิดเป็นร้อยละ 33.81 ลดลงร้อยละ 7.46 จากในช่วงเดียวกันของเทศกาลปีใหม่ 2562 และยานพาหนะที่เกิดเหตุสูงสุด ได้แก่ รถจักรยานยนต์ และรถกระบะในส่วนของมาตรการทางกฎหมายในการขยายผล และการดำเนินคดีกับร้านค้าหรือสถานบริการที่ปล่อยปละละเลยให้เด็กและเยาวชนไปใช้บริการ ภายหลังเกิดอุบัติเหตุ โดยขับขี่รถขณะเมาสุรา ตั้งแต่วันที่ 27-31 ธ.ค. 62 ดำเนินการขยายผลไปแล้ว 39 ราย ดำเนินคดีตามความผิด พ.ร.บ.ควบคุมเครื่องดื่มฯ จำนวน 9 ราย ตามความผิด พ.ร.บ.คุ้มครองเด็กฯ จำนวน 6 ราย ไม่เข้าความผิด จำนวน 16 ราย และอยู่ระหว่างดำเนินการ 8 รายรองโฆษก ตร. กล่าวต่ออีกว่า สำหรับโครงการประชารัฐร่วมใจดูแลความปลอดภัยบ้านประชาชนช่วงเทศกาลสำคัญ (ฝากบ้านไว้กับตำรวจ) ในช่วงเทศกาลปีใหม่นี้ระหว่างวันที่ 24 ธ.ค. 2562 - 1 ม.ค. 2563 มีประชาชนฝากบ้านไว้กับตำรวจทั่วประเทศ 9468 หลัง มากกว่าช่วงปีใหม่ 2562 จำนวน 292 หลัง คิดเป็นร้อยละ 3.08พร้อมกันนี้ พล.ต.อ.จักรทิพย์ ชัยจินดา ผบ.ตร. ได้ขอขอบคุณผู้บังคับบัญชาและข้าราชการตำรวจทุกนายที่ปฏิบัติหน้าที่ด้วยความทุ่มเทเสียสละ อดทน เพื่อดูแลรักษาความปลอดภัยในชีวิตและทรัพย์สินของประชาชน ป้องกันปราบปรามอาชญากรรม ยาเสพติด การกระทำความผิดกฎหมายทุกประเภทรวมทั้งรักษาความสงบเรียบร้อย ป้องกันเหตุร้าย ตลอดจนอำนวยความสะดวกการจราจร ในช่วงเทศกาลปีใหม่ 2563อย่างไรก็ตาม ยังได้กำชับให้เจ้าหน้าที่ตำรวจทุกนายปฏิบัติหน้าที่อย่างต่อเนื่อง ในการรักษาความสงบเรียบร้อย ดูแลความปลอดภัยในชีวิตและทรัพย์สิน และอำนวยความสะดวกการจราจร ให้แก่ประชาชนที่กำลังทยอยเดินทางกลับให้ครบทุกช่องทาง ตามเส้นทางหลัก เส้นทางรอง จุดบริการประชาชนทุกแห่ง ทั้งทางรถยนต์ส่วนตัว รถประจำทางที่สถานีขนส่ง รถไฟสถานีรถไฟ และเครื่องบินสนามบิน โดยเฉพาะการจราจรทางถนนนั้นจะมีความหนาแน่นเป็นพิเศษ ให้เจ้าหน้าที่ตำรวจทุกนายพร้อมให้บริการช่วยเหลือ และอำนวยการจราจรอย่างเต็มความสามารถและบังคับใช้กฎหมายอย่างเคร่งครัด พร้อม บูรณาการร่วมกับหน่วยงานที่เกี่ยวข้อง อาทิ จิตอาสาพระราชทาน ทหาร ฝ่ายปกครอง ทั้งในภาครัฐและเอกชนทั้งนี้ ขอประชาสัมพันธ์ประชาชนที่จะเดินทางใช้รถใช้ถนนให้ปฏิบัติตามกฎจราจรและคำสั่งของเจ้าพนักงานจราจรเพื่อความปลอดภัยในชีวิตและทรัพย์สิน อีกทั้งขอให้พี่น้องประชาชนศึกษาเส้นทาง ตรวจเช็กสภาพรถ เครื่องยนต์ ก่อนออกเดินทาง เพราะหากเครื่องยนต์ สภาพรถมีปัญหา จะทำให้การจราจรติดขัดมากขึ้น และพี่น้องประชาชนสามารถสอบถามข้อมูลเส้นทางการจราจร หรือสามารถแจ้งอุบัติเหตุ ขอความช่วยเหลือรถเสียได้ที่สายด่วน บก.จร. หมายเลข 1197 หรือสายด่วนตำรวจทางหลวง หมายเลข 1193 หรือหากประสบเหตุหรือพบสิ่งผิดปกติไม่น่าไว้วางใจ สามารถแจ้งได้ที่สายด่วน 191 ทั่วประเทศ หรือแจ้งผ่านช่องทางแอปพลิเคชัน police I lert you ได้ทันที.
ศปถ.แถลงอุบัติเหตุ 6 วัน ยอดตาย 317 ศพ บาดเจ็บ 3160 คน ส่วนใหญ่สาเหตุจากเมาแล้วขับและขับขี่รถเร็ว เมื่อเทียบยอดอุบัติเหตุลดลงกว่าปี 62 ขณะที่โครงการฝากบ้านไว้กับตำรวจทั่วประเทศ
ยอดตาย,อุบัติเหตุปีใหม่,ปีใหม่,เมาขับ,ลดอุบัติเหตุ,ฝากบ้านไว้กับตำรวจ,อุบัติเหตุบนท้องถนน,ข่าวทั่วไป